ועדת הכספים, כנסת 23, פרוטוקול מספר 103, 2020-07-29 09:30

ינון אזולאי: בוקר טוב לכולם.

ינון אזולאי: אני מתכבד לפתוח את ישיבת ועדת הכספים.

ינון אזולאי: היום יום רביעי, ח' באב התש"ף, ערב תשעה באב, 29 ביולי 20'.

ינון אזולאי: בתחילת הדיון נקרא את חוק התכנית לסיוע כלכלי (מענק חד-פעמי).

ינון אזולאי: אני מבקש מנעה בן שבת היועצת המשפטית רק לקרוא אותו.

נעה בן שבת: "חוק התכנית לסיוע כלכלי (נגיף הקורונה החדש – מענק חד-פעמי והוראות שונות)" – יהיה פה איזה ביטוי שהחוק הזה מכיל עוד דברים מלבד מענק חד-פעמי.

נעה בן שבת: אני לא יודעת בדיוק איך זה ייקרא, אבל יהיה לזה ביטוי בשם החוק.

נעה בן שבת: בהגדרות "בני זוג" ו"גמלת הבטחת הכנסה" אין שינוי מלבד תיקון שם ההסכם, אבל אלה דברים נוסחיים.

נעה בן שבת: אני לא אתעכב עליהם בכל ההגדרות של "בני זוג", של "גמלת נכה", הגדרת "סיעוד", הכול תיקונים נוסחיים.

נעה בן שבת: גם ב"עולה נזקק" ו"קצבת ילדים" אין תיקונים.

נעה בן שבת: סעיף (ג) הוא ההסתייגות שנכנסה לנוסח של חבר הכנסת - - -

עאידה תומא סלימאן: למה הכוונה הוראות פרק ד'?

נעה בן שבת: פרק ד' זה כל הפרק של תשלום קצבת ילדים, וזה אומר למשל למי זה משולם ואיך זה משולם לחשבון הבנק.

נעה בן שבת: לכן יש פה בסעיף (ג) התייחסות ספציפית.

עאידה תומא סלימאן: זה רק מבהיר את ההעברות, ולא משנה משהו במהות?

נעה בן שבת: להפך, זה מתנהג כמו קצבת ילדים מבחינת כל ההוראות למי משלמים ואיך משלמים.

נעה בן שבת: עכשיו סעיף (ג) דווקא משנה, בהתאם לבקשה של חבר הכנסת סמוטריץ.

נעה בן שבת: ההחזקה הכלכלית נקבעת לפי פסק דין באופן כללי.

נעה בן שבת: עד כמה שהבנתי, כל המטרה של ההסתייגות הזאת היתה למנוע את המחלוקות לגבי השאלה של מי החזקתם.

נעה בן שבת: אם היתה קביעה כזאת בין הצדדים, היא תחול ותישמר להם ביחסים שביניהם, בלי קשר לתשלומים שמבוצעים לפי החוק הזה.

נעה בן שבת: המוסד לביטוח לאומי מעביר את זה לחשבון הבנק.

נעה בן שבת: יש פה ויכוח על הנושא הזה.

נעה בן שבת: אני רוצה להסביר מה היה פה המהלך.

נעה בן שבת: אתמול בדיון הבנו שיש ילדים שהגיעו לגיל 18 ויש ילדים שעכשיו נולדו, שהם בקצוות.

נעה בן שבת: התברר לנו שאין בעיה עם הילדים בני ה-18, שהם או מקבלים קצבת ילדים או מקבלים - -

ינון אזולאי: - - את ה-750.

נעה בן שבת: ואף אחד לא נופל פה בין הכיסאות, זה דבר שהוסכם.

נעה בן שבת: אבל לגבי הילד שנולד ולא זכאי לקצבת ילדים בעד אותו חודש, אמר אתמול מנכ"ל המוסד לביטוח לאומי, שישלמו עבורו, אבל ישלמו עבורו סכום של 500 ₪ - זה מה שהוא ביקש, ומשרד האוצר מבקש להתייחס לזה.

טלי ארפי: הקביעה הזאת מעוררת פגיעה מאוד מאוד קשה בשוויון, כי מי שנולד ב-15 ביוני והוא הילד השביעי במשפחה – הוא יקבל 300 שקלים לפי החלטת הוועדה; אבל אם אני נולדתי ב-15 ביולי, אני אקבל 500.

טלי ארפי: קושי תפעולי לא יכול להצדיק פגיעה בשוויון, והפתרון הוא מאוד פשוט.

טלי ארפי: ברגע שתשתלם לו קצבת הילדים, זה אומר חודש לאחר מכן, הוא יהיה זכאי למענק לפי המיקום שלו במשפחה.

טלי ארפי: אנחנו לא נוכל להגן על זה משפטית, והמשמעות היא שנצטרך לשלם לכולם 500 שקלים.

טלי ארפי: היה אתמול דיון ער לגבי הסכום שניתן לכל ילד.

טלי ארפי: הוחלט 500 שקלים עבור ילד ראשון, שני שלישי ורביעי, לאחר מכן 300 שקלים.

טלי ארפי: מה שאנחנו יוצרים פה זה לתת לכולם 500 שקלים – זה לא עושה שכל.

טלי ארפי: יש פה פגיעה מאוד מאוד קשה בשוויון.

נעה בן שבת: בהחלט נשמח מה שאומר המוסד לביטוח לאומי, אבל זה מה שאומרת עו"ד טלי ארפי.

נעה בן שבת: נגיד שעל אף ההוראות בסעיף - - -

ינון אזולאי: נשמע את המוסד לביטוח לאומי ולא נשנה את החוק.

ינון אזולאי: אם תהיה בעיה, שיביאו את זה שבוע הבא לתיקון חקיקה.

ינון אזולאי: כרגע מעבירים את זה כמו שזה.

נעה בן שבת: אבל השאלה מה זה להשאיר כמו שזה.

טלי ארפי: אתה אומר שהם יקבלו את זה לפי המיקום שלהם במשפחה, זאת אומרת: אם הוא ילד שביעי, הוא יקבל 300 – גם אם הוא נולד ביוני, וגם אם הוא נולד ביולי.

טלי ארפי: אתה לא משנה את ההסדר לגבי הסכומים שנובעים מהמיקום של הילד במשפחה.

ינון אזולאי: את רוצה לשנות את זה לפי התאריך, ואת אומרת:

ינון אזולאי: אני לא יכולה לתת לו על פי מה שהוא נולד, אלא על פי הסדר שלו במשפחה.

ינון אזולאי: אתמול היה פה דיון ער בעניין הזה.

ינון אזולאי: גם הטענה שלכם לא עלתה.

ינון אזולאי: מאיר שפיגלר, מנכ"ל ביטוח לאומי, הסכים לעניין, ולכן אני לא הולך לפתוח עכשיו שום סעיף בחוק ושום דבר.

ינון אזולאי: המשמעות היא שאנחנו ממשיכים בהקראה.

ינון אזולאי: היום זה מגיע לחקיקה, ייגמר בשנייה ושלישית.

ינון אזולאי: כל תיקון חקיקה שתרצו, תביעו את זה בנפרד.

ינון אזולאי: אני לא הולך לפתוח את זה היום, אחרי 10 שעות של דיון רצוף אתמול.

טלי ארפי: האם נראה לך סביר, שמישהו שנולד ב-15 ביוני יקבל פחות מזה שנולד ב-15 ביולי?

טלי ארפי: אין שום הצדקה לפגיעה הזאת.

נעה בן שבת: הדיון כאן הוא לא על הסכום שמקבלים בקצבת ילדים, אלא על אותו ילד שנולד.

ינון אזולאי: הבנתי, על הסדר.

נעה בן שבת: עקרונית הוא לא היה מקבל מענק, כי הוא לא מקבל קצבת ילדים בעד אותו חודש בגלל תאריך הלידה שלו, אבל אמרו: אנחנו ניתן לו בכל זאת.

ינון אזולאי: זאת אומרת מאתמול להיום אנחנו גם יכולים לפגוע לו ב-200 שקל.

טלי ארפי: לא, זה פשוט לא נכון.

ינון אזולאי: למה את אומרת לא נכון?

ינון אזולאי: הוא לא הילד הרביעי, הוא עכשיו הילד החמישי.

טלי ארפי: אני רוצה להסביר שוב, אולי לא הובנתי נכון.

טלי ארפי: מה שאתם קבעתם זה שילד שנולד אחרי ה-15 ביולי לא משנה מה המיקום שלו במשפחה, הוא יקבל 500.

ינון אזולאי: נכון.

טלי ארפי: וזה לא עושה שכל, כי אם אני ילד שביעי ואני נולדתי ב-15 ביוני, אני זכאית ל-300.

טלי ארפי: העובדה שנולדת ב-15 ביולי, למה היא מצדיקה שהוא יקבל את ה-500?

משה גפני: מכיוון שכאן בוועדת הכספים החליטו, שילד חדש במשפחה שנולד, לא משנה באיזה סדר נולד, יקבל את ה-500 שקל, אז הוא יקבל את ה-500 שקל.

משה גפני: חוץ מזה, ייכנס הסדר של זה לשאר הילדים.

משה גפני: זה מה שהוחלט אתמול אחרי 10 שעות של דיון.

משה גפני: לא העליתם את זה.

משה גפני: שמעתי אותך.

משה גפני: תאמיני לי, הבנתי והוכחתי לך שהבנתי.

טלי ארפי: אתה מעלה את הסכום התקציבי, אנחנו נצטרך לשלם לכולם 500 שקלים.

נעה בן שבת: מדובר על הפער שנוצר בין הילד שנולד ב-14 ביולי לילד שנולד ב-17 ביולי, ושניהם מקבלים סכומים שונים רק בגלל תאריך הלידה שלהם.

ינון אזולאי: אין סוף לדבר.

ינון אזולאי: עשינו תיקון, ואין לדבר סוף.

ינון אזולאי: אם נשנה ל-14, תגידי ל-13.

ינון אזולאי: אם נשנה לאחד לחודש, תגידי ל-31 של חודש קודם, ולכן זה לא יהיה.

טלי ארפי: זה לא הגיוני.

מרב מיכאלי: אבל אדוני, זאת פגיעה מאוד משמעותית בשוויון.

מרב מיכאלי: זה דבר שאי אפשר להצדיק אותו בשום צורה.

מרב מיכאלי: אני מצטערת, זה פשוט שרירותי לגמרי, זה משהו שאי-אפשר להצדיק אותו.

מרב מיכאלי: בהמשך לשאר הדברים הבלתי סבירים וההזויים שנקבעו פה, זה דבר הכי בוטה.

ינון אזולאי: מעניין שאתמול כולם הזויים.

ינון אזולאי: גברתי לא השתתפה אתנו אתמול 10 שעות בדיונים, והדיונים פה באמת היו מעמיקים וקדחתניים.

מרב מיכאלי: אתה רוצה לדבר מתי פרסמו סדר-יום ועל מה בכלל מתקיים דיון?

ינון אזולאי: מרב, אני לא הולך לפתוח את הדיון.

מרב מיכאלי: דיון שמתקיים עם נוסח?

מרב מיכאלי: דיון שלא מתקיים לפי תקנון הכנסת ולא לפי מנהל תקין ולא לפי שום דבר שצריך להיות.

מרב מיכאלי: אבל זה דבר שצריך לתקן אותו בנוסח.

הילה שי וזאן: אני מבקשת התייעצות סיעתית.

ינון אזולאי: אין התייעצות סיעתית.

ינון אזולאי: התייעצות סיעתית זה רק לפני הצבעה.

הילה שי וזאן: אתה מאשר את מה שהיא אמרה או לא?

הילה שי וזאן: כי אם לא, אני רוצה התייעצות.

הילה שי וזאן: אם אתה לא מאשר - - -

ינון אזולאי: אין הצבעה, אז אין התייעצות סיעתית.

ינון אזולאי: את יכולה לצאת ולהתייעץ עם מי שאת רוצה, אבל הישיבה ממשיכה.

מרב מיכאלי: סליחה, אין דבר כזה.

ינון אזולאי: זאת רק הקראה, זאת לא הצבעה.

מרב מיכאלי: אבל הם מביאים - - - שינוי.

ינון אזולאי: ההקראה ממשיכה, קודם כל נסיים את ההקראה.

מרב מיכאלי: אבל אדוני, אי-אפשר, זה דבר שהוא דורש תיקון.

ינון אזולאי: אני מבין, קודם כל נסיים את ההקראה.

טלי ארפי: אבל מה שאתה מציע זה שכולם יקבלו 500, זה בניגוד למה שקבעתם אתמול.

ינון אזולאי: אוקי, שמענו, אני קודם כל ממשיך את ההקראה עד הסוף.

ינון אזולאי: איפה הבעיה?

ינון אזולאי: מותר להמשיך לקרוא עד הסוף?

ינון אזולאי: אני ממשיך בינתיים לקרוא עד הסוף, ואחר כך נראה מה עושים.

מרב מיכאלי: זה לא בסדר, זה לא יכול להיות.

מרב מיכאלי: אדוני, אי-אפשר להצביע על זה.

ינון אזולאי: נסיים את ההקראה ונחזור.

מרב מיכאלי: לא, זה לא הגיוני, זה דבר לא הגיוני.

ינון אזולאי: מה לא הגיוני?

ינון אזולאי: שממשיכים את ההקראה?

ינון אזולאי: נסיים את ההקראה ונחזור לסעיף הזה.

ינון אזולאי: מיקי,

מיקי לוי: ינון, בוא ננסה רגע.

ינון אזולאי: מיקי, אני מסיים את ההקראה ונחזור לדיון הזה, איפה הבעיה?

ינון אזולאי: אני לא אמרתי שלא.

מיקי לוי: שיקבל על פי הסדר של הילודה.

מרב מיכאלי: לא, פשוט על פי המנגנון שנקבע.

ינון אזולאי: אחר כך נחזור לדיון בנושא הזה.

ינון אזולאי: אם אפשר להמשיך את ההקראה, נמשיך את ההקראה ונחזור לסעיף הזה, בסדר?

ינון אזולאי: מקובל עליכם?

ינון אזולאי: תודה.

נעה בן שבת: 3 – זכאות למענק חד-פעמי לבגיר.

נעה בן שבת: לזה אין הערה בנוסח.

נעה בן שבת: היה פה דיון סביב זה, ולכן רצינו להבהיר את הנוסח: מכוח אותן שלוש פסקאות אי-אפשר לשלם לשני בני הזוג תוספת.

נעה בן שבת: 5 – סייג לזכאות למענק ולתוספת מענק.

נעה בן שבת: אנחנו מדברים על הסייגים.

נעה בן שבת: ברשותך, את הסעיף הזה אני אקרא: שניהם לא זכאים למענק לבגיר או לתוספת למענק, אבל הם כן יכולים לקבל את קצבת הילדים.

טלי ארפי: לא, שבעה ימים לאחר המועד, לא "עד שבעה ימים".

נעה בן שבת: מה זאת אומרת?

נעה בן שבת: זה יום אחד שבו משולמים?

טלי ארפי: בדיוק, זה בגלל שרשות המיסים מעבירה פעם אחת את הקובץ.

ינון אזולאי: זה משהו שהוספתם?

נעה בן שבת: דובר על הנושא הזה אתמול.

נעה בן שבת: אנחנו מדברים פה על מס יסף משנת 2018.

נעה בן שבת: יתכן שאדם בשנת 2018 היה צריך לשלם מס יסף, אבל בשנת 2019 מאוד ירדו - - -

קריאה: בגלל המצב הכלכלי.

נעה בן שבת: ואז דובר פה שעל אותו אדם להשלים את חובת הגשת הדוח, כדי שאפשר יהיה באמת לראות האם הוא חייב במס יסף או לא חייב בו.

קריאה: זה עלה אתמול.

נעה בן שבת: זה אמור לבטא את זה.

נעה בן שבת: אבל עכשיו השאלה מתי אנחנו משלמים, במקרה הזה, המענק לאותו יחיד.

נעה בן שבת: יוצא מפה שבעה ימים אחרי המועד האחרון להגשת הבקשה למענק.

נעה בן שבת: המועד האחרון לבקשה למענק מוארך למשך שנתיים, זאת אומרת: זה היה גם תיקון שנכנס אתמול, שהמועד האחרון לבקשת בקשה למענק מוארך לעוד שנתיים, זאת אומרת שנתיים לטפל בתשלום המענק הזה.

נעה בן שבת: זה אומר שאת התשלום הזה הוא יקבל רק שבעה ימים עוד שנתיים, אז יוצאת איזושהי פגיעה באדם הזה.

טלי ארפי: זאת לא פגיעה, אני אסביר גם למה.

טלי ארפי: להפך, ב-2018 הוא לא הגיש את הדוח, ובגלל שהוא לא הגיש את הדוח, הוא לא יהיה זכאי.

טלי ארפי: אמרנו למה לגרום לו לפגיעה אם בשנת 2019 הוא הגיש דוח וההכנסה שלו היתה פחותה ואז יהיה זכאי למענק.

ינון אזולאי: כלומר הוא יבחר בין 18' ל-19' - -

גיא גולדמן: אני אבהיר, זה לא עניין הגשת הדוח, זה עניין יסף.

גיא גולדמן: יכול להיות שאותו אדם בשנת 2018 עבר את תקרת מס היסף ונמצא לא זכאי, ובשנת 2019 הוא לא עבר ולכן ניתנת לו הזדמנות להגיש בקשה, בהסתמך על נתוני 2019, בקשה מיוחדת שתיבחן, ובמרוכז המענקים האלה ישולמו למי שיימצא זכאי.

נעה בן שבת: אז אתה אומר, שבגלל שמלכתחילה הוא לא היה זכאי למענק, שיקבל את זה עוד שנתיים?

גיא גולדמן: בדיוק, הוא לא היה זכאי, כי ב-2018 הוא עבר את תקרת מס היסף.

נעה בן שבת: זאת אומרת שאתה דוחה לו בשנתיים את המענק.

גיא גולדמן: נכון, אני מזכיר שזה לא היה אמור להיכנס.

גיא גולדמן: התכנית המקורית היתה ללכת לפי 2018 בלבד.

הערה לנוסח: יש פה פירוט של אותם נתונים שצריכים שהם רלוונטיים.

ינון אזולאי: הוספנו משנה ל-24 חודש.

נעה בן שבת: אני מדלגת על סעיף 8 וסעיף 9, כי שניהם הוקראו ואין בהם שינויים של מהות.

טלי ארפי: כאן יש התייחסות לגופים הביטחוניים.

אני ממשיכה: "(2) מרשות המסים בישראל – את פרטי המידע המנויים בסעיף 5".

טלי ארפי: נעה, בפסקה (1) היה צריך לקרוא את העניין של הגופים הביטחוניים.

נעה בן שבת: לא, פסקה (1) זה משרד העלייה, משרד הביטחון והרשות לזכויות ניצולי שואה.

נעה בן שבת: זה לגבי אנשים שזכאים לתוספת לגמלה, זאת התוספת למענק.

נעה בן שבת: אם משרד הקליטה נותן להם גמלת הבטחת הכנסה לתושב חוזר או לעולה, או שמשרד הביטחון משלם לנכה צה"ל, או מהרשות לזכויות ניצולי שואה.

נעה בן שבת: (2) זה רשות המיסים, קראנו את זה.

נעה בן שבת: "(3) ממשרדי הממשלה וממנהלת הגמלאות במשרד האוצר" - - את אומרת שמנהלת הגמלאות זה גם חלק ממשרדי הממשלה?

טלי ארפי: כן, אבל אולי כדאי רק לחדד, שזה עובדי מדינה, לרבות אלה שפרשו משירות המדינה.

נעה בן שבת: "- - את פרטי חשבונות הבנק של עובדי המדינה".

טלי ארפי: - - לרבות אלה שפרשו משירות המדינה, לפי מספרי זהות.

נעה בן שבת: "- - שפרשו משירות המדינה, לפי מספרי זהות".

נעה בן שבת: עכשיו השאלה, אם אנחנו צריכים להחריג ולהגיד שלא יימסר מידע לגבי יחידות סמך שעיקר פעילותן בתחום ביטחון המדינה וזהות - - -

טלי ארפי: כן, אנחנו מציעים שהגופים הביטחוניים יהיו רשאים למסור את המידע, לפי שיקול דעתם, שלא נפגע בזהות עובדים, שצריך להשאיר את פרטיהם חסויים.

נעה בן שבת: אנחנו אומרים פה שלא יימסר מידע, ואת אומרת - -

טלי ארפי: - - אני אומרת לעניין משרדים שעיקר פעילותם בתחום ביטחון המדינה- - -

נעה בן שבת: אולי להגיד יחידות סמך.

יעל סלנט: יחידות במשרדים.

טלי ארפי: אין שום בעיה, יחידות במשרדים שעיקר פעילותם בתחום ביטחון המדינה, המידע יימסר בהתאם לשיקול דעתם.

נעה בן שבת: "מטעמים של ביטחון המדינה, זהות עובדיהם חסויה או שאין למסור מידע לגבי זהותם לפי כל דין.

נעה בן שבת: את אמרת שהמידע יימסר לפי שיקול דעתם".

יעל סלנט: אולי בהתחשב בשיקולים האלה.

טלי ארפי: אפשר בהתחשב בשיקולי ביטחון המדינה.

נעה בן שבת: בסדר, במקום "שיקול דעתם" – "בהתחשב בשיקולי הביטחון".

בסעיף 12: התוספת הזאת באה לפי בקשת המוסד, שאתמול ביקש לשפות אותו גם על הסכום הזה.

טלי ארפי: היא מוסכמת עלינו.

נעה בן שבת: נקרא את התיקון לפקודת מס הכנסה בסעיף 14, כי היו כמה תיקונים בנוסח הזה: זה פריט נוסף שלא היה בנוסח – ההוספה של אנשים שהיו חייבים בדוח וימסרו גם לגביהם את המידע הזה .

ינון אזולאי: מי אלה אנשים שהיו חייבים בדוח ולא ימסרו את המידע?

ינון אזולאי: אל תוסיפי שום דבר בהעברת מידע, על איזה אנשים את מדברת?

נעה בן שבת: כששאלנו את עצמנו בסעיף 5 ממי נשלל המענק, אמרנו שזה יחיד שמחויב במס יסף בשנת 2018 וגם ביחיד שבשנת 2018 היה חייב בהגשת דוח ולא הגיש אותו, כי אז לא יודעים האם הוא בתוך קבוצת מס היסף או לא.

ינון אזולאי: אלה שתי הסיבות שנשללת הזכאות.

נעה בן שבת: ההוראה שבסעיף 14 נועדה לאפשר לרשות המיסים להעביר את המידע הזה למוסד לביטוח לאומי, ולכן צריכה להיות איזושהי הלימה בין שני - - -

ינון אזולאי: אתם יודעים שהעברת מידע של עובדי ציבור לא תהיה מלבד מה שסוכם אתמול.

אופיר כץ: איזה מידע צריך להעביר?

גיא גולדמן: רק מידע שנוגע לעובדה האם האדם זכאי למענק או לא, שום דבר פרט לכך.

אופיר כץ: מה אתה רוצה לדעת?

אופיר כץ: אם הוא מעל 651,000?

גיא גולדמן: 1.

גיא גולדמן: כן.

גיא גולדמן: 2.

גיא גולדמן: אם הוא לא הגיש בכלל דוח, אז הוא גם לא זכאי, כי אין לי דרך לדעת אם הוא עבר את היסף או לא.

אופיר כץ: אם הוא לא הגיש למי את הדוח?

גיא גולדמן: למס הכנסה, רק, להגיד שאם הוא לא הגיש דוח, הוא לא זכאי, מה שהוסכם אתמול.

טלי ארפי: אין פה שינוי, זה שינוי נוסח בלבד.

טלי ארפי: זה מתאים למה שקבענו לגבי הסייג לזכאות.

טלי ארפי: זה ממש שינוי נוסח, זה לא שינוי במהות.

נעה בן שבת: למעשה, הנוסח שהיה אתמול דיבר על מס יסף בשנת 2018, וזה מה שהיה כתוב בסעיף.

נעה בן שבת: אבל למעשה במהות, אמרנו כבר שהמוסד לביטוח לאומי יכול לקבל מרשות המיסים – את זה אמרנו בסעיף 10(2) – את פרטי המידע המנויים בסעיף 5.

ינון אזולאי: של עובדי ציבור.

נעה בן שבת: לא רק של עובדי ציבור.

נעה בן שבת: הוא יכול לקבל ממס ההכנסה את השאלה על מס יסף ועל הגשת הדוחות, אבל הסעיף המשלים של פקודת מס הכנסה - - -

ינון אזולאי: זה סוכם אתמול?

ינון אזולאי: זאת תוספת של אתמול, אוקי.

נעה בן שבת: אבל עשו תיקון גם בפקודת מס הכנסה לקבל את המידע המשלים.

נעה בן שבת: התיקון הזה נעשה בפקודת מס הכנסה, אבל שבהצעת החוק לא דובר על 2018 - - -

מרב מיכאלי: סליחה, להבנתי לא דובר אתמול על מידע על בעלי הכנסות גבוהות, זה נושא חדש לגמרי.

מרב מיכאלי: לא דובר על זה אתמול.

מרב מיכאלי: אני לא מבינה מהותית, למה בכלל צריך להעביר מידע על בעלי הכנסות גבוהות במגזר הציבורי.

נעה בן שבת: זה נושא שהיה בהצעת החוק מלכתחילה.

טלי ארפי: אני מזכירה את הביקורת הציבורית שהיתה.

ינון אזולאי: אמרנו שאלות בסוף.

נעה בן שבת: אנחנו שאלנו את משרד האוצר, למה חסר פה איזשהו רכיב.

נעה בן שבת: אני חושבת שזה רכיב שהוא באמת חסר.

ינון אזולאי: זה לא פרטים אישיים עליו מלבד - - -

נעה בן שבת: זה רק מספר זהות - - -

גיא גולדמן: ממש לא, כמובן שלמי שביקש 2019, זה יהיה רלוונטי גם ל-2019.

מרב מיכאלי: אני באמת לא מצליחה להבין, למה צריך להעביר את כל המידע הזה.

מרב מיכאלי: יוצא שבחסות החוק הזה יעבור כל כך הרבה מידע ממס הכנסה – נעה?

נעה בן שבת: אנחנו דיברנו על זה בדיון אתמול.

נעה בן שבת: דיברנו על העברת המידע.

מרב מיכאלי: איך אפשר להצדיק את זה?

ינון אזולאי: רק לפתוח סוגריים, אנחנו התנגדנו בגדול להעברת מידע, גם הרב גפני מתנגד.

ינון אזולאי: הביטוח הלאומי ביקש את זה לגבי עובדי מדינה.

ינון אזולאי: אני אישית אתנגד בכלל לכל זה.

ינון אזולאי: ברגע שסוכם אתמול, אני לא הולך לפתוח את זה היום.

ינון אזולאי: היו סיכומים אתמול, אני לא הולך לפתוח אותם, למרות שזה בניגוד לדעתי ואגיד לך שזה גם היה בניגוד לדעתו של היושב-ראש.

ינון אזולאי: ברגע שיש הסכמים, אנחנו ממשיכים.

אופיר כץ: כי אי-אפשר בלי זה למי מגיע ולמי לא.

מרב מיכאלי: מה זאת אומרת?

מרב מיכאלי: ביטוח לאומי יודע מעצמו, יש לו מלא נתונים.

מרב מיכאלי: הוא משלם, לפי מה משלמים ביטוח לאומי?

אופיר כץ: לא, הוא לא יכול לדעת אם הוא מכניס יותר מ - - -

נעה בן שבת: אני רואה שבסעיף 15 השינויים נוסחיים בלבד.

נעה בן שבת: החוק הזה בינתיים עודכן בעוד עדכונים, ולכן ממילא אנחנו צריכים להעביר את זה לסעיפים (ד) ו-(ה), ולא כפי שהיה במקור.

נעה בן שבת: יש פה תיקון משמעותי, שדובר עליו אתמול, הגדלת סכום ההוצאה הממשלתית עודכנה במקום 1.64% ל-1.69%.

נעה בן שבת: הנוסח של חוק קליטת חיילים הוקרא פה בדיון, אבל זה היה מאוד לא ברור, אז נקרא אותו בצורה מסודרת: מכאן ואילך עד שנת 2020 הם מקבלים את התשלום תוך 30 ימים, אבל הקודמים יקבלו את התשלום ב-31 באוגוסט.

ינון אזולאי: זה בנוסף ל-750 שקלים, כן?

נעה בן שבת: כן, הם מקבלים 750 שקלים - - -

ינון אזולאי: והשירות האזרחי נכנס פה?

טלי ארפי: נכנס.

גיא גולדמן: מכירה שנעשתה מיום תחילתו.

נעה בן שבת: אני לא בקיאה בנוסח הזה לגופו.

נעה בן שבת: הנוסח הזה הוקרא אתמול והועבר אתמול בדיון.

נעה בן שבת: אני לא מכירה אותו לגופו, אני מכירה את הנוסח אחרי שהוא נבדק והועבר.

מיקי לוי: תסביר.

מרב מיכאלי: אבל צריך גם לדבר על התאריך, למה 31 ביולי?

מרב מיכאלי: זה עכשיו, זה לא מספיק.

ינון אזולאי: מיקי, אתמול פתחנו את זה.

ינון אזולאי: גיא, תן רק הסבר קצר לבקשתם של חבר הכנסת מיקי לוי ושל חברת הכנסת מרב מיכאלי.

ינון אזולאי: אתמול פתחנו את זה ודנו את זה.

מרב מיכאלי: מה, לתאריך השחרור?

מרב מיכאלי: אתה מדבר על משהו אחר.

מיקי לוי: על מס רכישה.

מרב מיכאלי: לפני מס רכישה, לגבי החיילים המשוחררים, 31 ביולי זה עכשיו.

מרב מיכאלי: זה מעט מדי זמן, צריך להאריך את זה יותר.

מרב מיכאלי: להוסיף את כל הכסף לילדות וילדים - - -

ינון אזולאי: היה דיון עם סיכום.

ינון אזולאי: אי-אפשר לבוא היום ולפתוח עוד פעם את הדיון, אחרי שאתמול סוכמו דברים.

ינון אזולאי: מיקי, זה היה על דעת כולם.

מרב מיכאלי: מיקי, השאלה מתי הם ישתחררו, לא כמה זמן הם יקבלו.

נעה בן שבת: לא, הם השתחררו בשנת 2020.

ינון אזולאי: לא, השחרור היה בכל שנת 2020.

מרב מיכאלי: אז למה נוגע התאריך של 31 ביולי?

ינון אזולאי: לתשלום.

ינון אזולאי: השחרור היה בכל שנת 20', עד 31 בדצמבר 2020.

ינון אזולאי: טלי, בוא נחזור לסעיף שרצית לעשות בו שינוי ונצביע עליו.

אופיר כץ: מי שעד יולי – מקבל מיד - - -

מיקי לוי: ינואר עד 31 דצמבר, זאת שנה שלמה.

ינון אזולאי: לגבי הסעיף שאנחנו רוצים לעשות בו שינוי לפי בקשת טלי היועצת המשפטית, נעשה הצבעה על הרביזיה.

מרב מיכאלי: רגע, מה עם מס רכוש?

קריאה: אני רציתי לשאול מקודם, אמרת בסוף ההקראה.

ינון אזולאי: אנחנו עכשיו פותחים את מה שהיא ביקשה.

מרב מיכאלי: איך אתם מצדיקים את ההורדה של מס רכוש, ועוד ההגדלה של הסכום עד 16 מיליון שקלים?

ינון אזולאי: גיא, יש לך דקה להסביר?

ינון אזולאי: אם לא, אני לא פותח את הדיון עכשיו.

גיא גולדמן: אדוני, אין שום שינוי מהותי, אפילו לא קטן, ביחס לדיון אתמול.

ינון אזולאי: תודה רבה.

ינון אזולאי: אני מביא להצבעה את הרביזיה על החוק, מי בעד הרביזיה של גפני?

מרב מיכאלי: רגע רגע, סליחה - - -

ינון אזולאי: אוקי, מי נגד?

ינון אזולאי: מי נמנע?

ינון אזולאי: הצבעה בעד – רוב נגד – מיעוט נמנעים – אין אושרה.

ינון אזולאי: תודה רבה.

ינון אזולאי: אנחנו נפתח את הדיון רק על הסעיף שיוקרא.

ינון אזולאי: נשמע גם את המוסד לביטוח לאומי.

טלי ארפי: המוסד לביטוח לאומי ביקש איזושהי בקשה לגבי התשלום, ואני גם אתייחס אליה: "על אף האמור בסעיף קטן (א), לעניין ילד שנולד בחודש יולי 2020 ואינו זכאי לקצבת ילדים בשל הוראות סעיף 72(א) לחוק הביטוח הלאומי", ישתלם המענק בעדו בסכום בהתאם למיקומו - - -

נעה בן שבת: אולי להגיד ש"ילד שנולד בחודש.

נעה בן שבת: ..

נעה בן שבת: זכאי למענק".

טלי ארפי: ומענק כאמור ישתלם באחד באוגוסט – זה לבקשת המוסד לביטוח לאומי.

טלי ארפי: המנכ"ל פה יכול להתייחס לזה.

נעה בן שבת: אז למה - - -

טלי ארפי: כי הוא אומר שמבחינה תפעולית, הוא יוכל לשלם את זה באחד באוגוסט.

נעה בן שבת: אבל אחד באוגוסט זה מחרתיים.

ינון אזולאי: תעלי בבקשה את רועי קרת מהביטוח הלאומי.

נעה בן שבת: הילדים האלה לא תמיד רשומים, לא תמיד יודעים עליהם.

הילה שי וזאן: ביקשתי לשאול קודם שאלה, אבל ינון אמר בסוף.

הילה שי וזאן: למה בסעיף 2(ג) אנחנו לא כותבים אותו הדבר, אבל במילים אחרות?

ינון אזולאי: רועי בזום, אני אתן לך אחר כך.

ינון אזולאי: רועי, אתה מכיר את השינוי הזה?

ינון אזולאי: זה על דעתכם?

רועי קרת: פספסתי את מה שאמרה עו"ד ארפי.

רועי קרת: לא שמעתי מה היא אמרה, אבל אני רוצה להבהיר שמבחינתנו הילד הנוסף, זה שייוולד עכשיו: א.

רועי קרת: יצטרך עוד חודש לצורך התשלום שלו, כי אנחנו את התשלום של הקצבה שאליה צמוד המענק, נקצה רק בחודש הבא; ב.

רועי קרת: זה צריך להיות 500 שקל, ולא לפי- - -

ינון אזולאי: אבל היא אומרת דבר שהוא הגיוני, שלא יכול להיות שתפלה בין ילד אחד לשני, לאחד תיתן 500 שקל כשלצורך העניין הוא ילד שביעי.

ינון אזולאי: הוא יצטרך לקבל כמו הילד השביעי, ולא כמו ה-500 שקל.

ינון אזולאי: יש בזה שכל, אני חושב שהדבר הזה נכון.

רועי קרת: זה מאוד יסבך.

רועי קרת: אדוני היושב-ראש, אנחנו בחוק הזה עשינו הרבה מאוד פשרות – אני יכול להצביע על עוד כל מיני דברים שיכולים להיחשב כעיוות – כדי לייעל את הביצוע.

רועי קרת: גם ההערה שלי היא הערה לצורך ייעול הביצוע.

רועי קרת: אם אנחנו נצטרך על ה-7,000 ילדים האלה להתחיל לבנות מנגנון של מספר הילד במשפחה, כשיש משפחות שלא כל כך פשוט לספור בהן את מספר הילד כי הן לא משפחות רגילות, הן משפחות מורכבות, הילד עבר מאבא לאימא, לאימא יש ילד חדש.

רועי קרת: עכשיו לך תספור את מספר הילד.

ינון אזולאי: תודה רבה.

ינון אזולאי: בגלל בעיות טכניות אנחנו לא יכולים להפלות אנשים.

ינון אזולאי: מקובל עלי מה שהיועצת המשפטית אמרה.

ינון אזולאי: גם אם בהתחלה חשבתי אחרת, ברגע שהיא הסבירה, אני מקבל את הדברים שלה, ואני מבקש - - -

נעה בן שבת: אבל אנחנו לא מכניסים את מועד התשלום, כי מועד התשלום - - -

טלי ארפי: "על אף האמור בסעיף קטן (א), לעניין ילד שנולד בחודש יולי" - -

נעה בן שבת: לא "לעניין ילד" – "ילד שנולד" - -

טלי ארפי: - - "בחודש יולי 2020 ואינו זכאי לקצבת ילדים בשל הוראות סעיף 72(א) לחוק הביטוח הלאומי, יהיה המענק המשולם בעדו בסכום כאמור בסעיף קטן (א)(1)".

נעה בן שבת: לא בסעיף קטן (א)(1).

טלי ארפי: (א)(1) ו-(2).

נעה בן שבת: אולי נגיד במקום זה יהיה זכאי למענק?

נעה בן שבת: הרי הוא לא היה זכאי למענק לפי הסעיף מכוח זה שלא שולמה לו קצבת ילדים.

טלי ארפי: למנכ"ל המוסד לביטוח לאומי יש איזה הערה - - -

ינון אזולאי: אם הוא בזום – שיעלה בבקשה.

ינון אזולאי: הוא לא נמצא בזום.

טלי ארפי: נעה, מה את מציעה בנוסח?

נעה בן שבת: אני מציעה שיהיה כתוב, ש"}

נעה בן שבת: ילד שנולד בחודש יולי 2020 ואינו זכאי לקצבת ילדים בשל הוראות סעיף 72(א) לחוק הביטוח הלאומי", שאומר שמאמצע החודש הוא לא זכאי, ישולם לו מענק לפי סעיף זה, ישולם לו המענק.

טלי ארפי: בסדר, אין בעיה.

ינון אזולאי: אוקי, בסדר.

ינון אזולאי: איל היועץ המשפטי, בבקשה.

איל בן ארי: לגבי התיקון למס רכישה, האם תוכלו בבקשה להסביר לחברי הוועדה מה אתם מבטלים?

מרב מיכאלי: אדוני, צריך להגיד שאתמול לא היה דיון על מס רכישה.

מרב מיכאלי: לא באמת היה דיון אתמול.

ינון אזולאי: גברתי, אני חושב שהיא טועה.

מרב מיכאלי: הכול שודר, הכול אפשר לראות.

גיא גולדמן: סעיף 9(ג1ה) קבע בהוראת שעה עד סוף שנה זו – הוראת שעה של שש שנים, למיטב זכרוני – מס רכישה גבוה על בניין או חלק ממנו, שהוא דירת מגורים, למי שזאת לא הדירה הראשונה שלו.

איל בן ארי: דירות להשקעה.

גיא גולדמן: דירות להשקעה.

גיא גולדמן: הוחלט אתמול בוועדה להקדים את פקיעת הוראת השעה הזאת מסוף השנה הזאת לפקיעה מידית.

מרב מיכאלי: במקום להאריך אותה.

גיא גולדמן: נכון.

מרב מיכאלי: למה?

מרב מיכאלי: איך אפשר להצדיק הטבה לאלה שכבר יש להם דירות?

מרב מיכאלי: איך?

גיא גולדמן: אני רק אבהיר את מה שאמרתי.

גיא גולדמן: ברירת המחדל היא אי-הארכה.

גיא גולדמן: במצב הקיים אם לא עושים כלום, הוראת השעה פוקעת, זאת אומרת: גם לולא ההחלטה אתמול, הוראת השעה היתה פוקעת.

גיא גולדמן: כל מה שקרה זה הקדמה של הפקיעה בחמישה חודשים, זה הכול.

מרב מיכאלי: מדוע?

גיא גולדמן: הסבירו פה אתמול נציגי האוצר, קיפאון בשוק הנדל"ן.

תמיר כהן: כל מה שנעשה זה קיצור של פקיעת הוראת השעה למועד הנידון.

תמיר כהן: הטעמים הוסברו באופן מלא אתמול.

תמיר כהן: שר האוצר בכבודו ובעצמו היה פה, הסביר את זה, הנציגים המקצועיים התייחסו.

תמיר כהן: היתה תמיכה גורפת של כל חברי הוועדה מכל המקומות.

אופיר כץ: רוב.

תמיר כהן: של הרוב המוחלט, והיום אנחנו הבנו שיש פה דיון פרוצדורלי כדי לעשות את ההכרעה.

הילה שי וזאן: זה לא עניין עכשיו לפתוח את זה.

הילה שי וזאן: דיברנו על זה די והותר אתמול.

איל בן ארי: היום תקרת מס הרכישה על דירות להשקעה היא שתי מדרגות: עד חמישה מיליון – 8%, מעל חמישה מיליון – 10%.

איל בן ארי: אנחנו חוזרים למדרגות הנמוכות יותר, שעד בערך 1.2 מיליון זה 5%; ה-8% מגיע רק לדירות שעולות מעל 4.8 מיליון שקל.

איל בן ארי: כמה כסף אתם צופים שייכנס בעקבות הקדמת ביטול הוראת השעה?

תמיר כהן: שוב אני אומר, שכל השאלות האלה נשאלו אתמול ונענו באופן מלא.

מרב מיכאלי: אתה לא יודע לענות עליהן?

מרב מיכאלי: מה זה משנה?

מרב מיכאלי: כסף אתם צופים?

תמיר כהן: הן נענו באופן מלא על ידי גורמי המקצוע אתמול.

ינון אזולאי: איל, ואם אין תשובה – אתמול עלו הדברים, זה לא רלוונטי כרגע לדיון.

מרב מיכאלי: מה הבעיה להגיד כמה כסף אתם צופים שייכנס?

מרב מיכאלי: לא הבנתי.

אופיר כץ: הם לא הביאו את גורמי המקצוע המוסמכים, כי לא תכננו לדון בזה שוב.

ינון אזולאי: אנחנו באים פה לעשות טוב לאנשים, להוריד להם מהמס.

מרב מיכאלי: אנחנו באים לעשות גם טוב לאנשים אחרים.

מרב מיכאלי: לא יהיו לנו כספי מסים לשלם להם, כספי סיוע.

מרב מיכאלי: הם יותר זקוקים לזה מאנשים שמסוגלים לקנות דירות נוספות במיליונים רבים.

ינון אזולאי: אתמול קיימנו פה דיון ארוך מאוד בעניין, ולכן אני חושב שמיצינו את העניין.

הילה שי וזאן: הוא רוצה להניע את המשק.

ינון אזולאי: תודה רבה גם ליועץ המשפטי איל.

ינון אזולאי: אני מבקש רק להקריא את התיקון ולהביא אותו להצבעה.

מרב מיכאלי: זאת הטבה בלתי סבירה לאנשים עשירים, זה פשוט לא מתקבל על הדעת.

נעה בן שבת: יש לנו את התיקון של המשרדים שעיקר פעילותם בתחום ביטחון המדינה חסויה.

נעה בן שבת: זה תיקון שלא דובר עליו אתמול.

טלי ארפי: אבל הסברנו - - -

ינון אזולאי: היא רוצה לפתוח גם את זה.

ינון אזולאי: להצביע?

ינון אזולאי: תעלי את זה להצבעה.

טלי ארפי: - - - בביטחון המדינה.

נעה בן שבת: הקראנו את זה והסברנו את זה.

נעה בן שבת: אולי אפשר להצביע על כל התיקונים.

ינון אזולאי: בבקשה.

ינון אזולאי: נעה, הצבעה או שצריך לקרוא עוד משהו?

נעה בן שבת: אתה מסיר את ההסתייגויות שלך?

מיקי לוי: אני רוצה זמן דיבור במליאה, אני אסיר את זה במליאה, בסדר?

ינון אזולאי: אנחנו לא מכריזים הפסקה, אנחנו מחכים לך, נעה בן שבת.

ינון אזולאי: אם נכריז הפסקה, נצטרך לשלוח להם אס-אם-אס שבעוד חמש דקות יבואו.

נעה בן שבת: אנחנו מבקשים מהוועדה לתקן את התיקון הזה שטלי דיברה עליו בנוסח שתיקנו, וגם את התיקון של משרדי הממשלה בנוסח שהקראנו עכשיו, וגם את הנושא של מסירת מידע על ידי מס הכנסה.

טלי ארפי: וכמובן הילדים - - -

נעה בן שבת: כן, על זה דיברנו כבר, ועל הנושא של השלמת המידע ממס הכנסה.

ינון אזולאי: ומס רכישה בתוך הנוסח.

נעה בן שבת: למעשה, התיקונים שהקראנו.

ינון אזולאי: ומס רכישה בתוך הנוסח.

ינון אזולאי: בבקשה.

נעה בן שבת: וכמובן יחידות הביטחון – התיקונים שהקראנו פה.

ינון אזולאי: שהקראתם ושמקובלים על הוועדה.

ינון אזולאי: הצבעה.

אוסאמה סעדי: מה עם ההסתייגויות ורשות דיבור במליאה?

נעה בן שבת: הבנתי שהרשימה המשותפת הסירה את ההסתייגויות שלה.

אוסאמה סעדי: כן.

מיקי לוי: אני לא הסרתי.

נעה בן שבת: אתה לא הסרת, השאלה אם הרשימה המשותפת - - -

ינון אזולאי: אתה ביקשת הסתייגויות דיבור או הסתייגויות?

מיקי לוי: אל תדאג - - -

אוסאמה סעדי: ידבר רק חבר הכנסת טיבי לבד, חמש דקות.

ינון אזולאי: אני עובר להצבעה.

ינון אזולאי: מי בעד השינויים בחוק, כפי שהוקראו וכנוסח הוועדה?

ינון אזולאי: הצבעה בעד – רוב נגד – אין נמנעים – אין אושר.

ינון אזולאי: אין מתנגדים, אין נמנעים.

ינון אזולאי: בשעה טובה, עבר לקריאה שנייה ושלישית, למען עם ישראל.

ינון אזולאי: אני רוצה להודות לכולם וליועצות המשפטיות נעה ויעל.

ינון אזולאי: תודה רבה.